b"\n_START_ARTICLE_\nKlaprothita\n_START_SECTION_\nCaracter\xc3\xadstiques\n_START_PARAGRAPH_\nLa klaprothita \xc3\xa9s un sulfat de f\xc3\xb3rmula qu\xc3\xadmica Na\xe2\x82\x86(UO\xe2\x82\x82)(SO\xe2\x82\x84)\xe2\x82\x84\xc2\xb74H\xe2\x82\x82O. Va ser aprovada com a esp\xc3\xa8cie v\xc3\xa0lida per l'Associaci\xc3\xb3 Mineral\xc3\xb2gica Internacional l'any 2015. Cristal\xc2\xb7litza en el sistema monocl\xc3\xadnic. La seva duresa a l'escala de Mohs \xc3\xa9s 2,5. \xc3\x89s un mineral relacionat amb l'ottohahnita, i tamb\xc3\xa9 qu\xc3\xadmicament relacionat amb la belakovski\xc3\xafta, la fermi\xc3\xafta, la meisserita, l'oppenheimerita, la pla\xc5\xa1ilita i la natrozippe\xc3\xafta._NEWLINE_Es troba juntament amb la peligotita i l'ottohahnita, sent tots tres minerals molt similars en termes de propietats f\xc3\xadsiques i qu\xc3\xadmiques: color, fractura, duresa, solubilitat en aigua i fluoresc\xc3\xa8ncia, per\xc3\xb2 la klaprothita es distingeix per una exfoliaci\xc3\xb3 perfecta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Blue Lizard, al Red Canyon del Comtat de San Juan (Utah, Estats Units). Es tracta de l'\xc3\xbanic indret on ha estat trobada aquesta esp\xc3\xa8cie mineral."